section_heading: Prvi album za odrasle
paragraph_text: Dana 8. listopada 2003. godine, Agnez Mo izdala je svoj prvi album za odrasle, And the Story Goes. Surađivala je s glasovitim indonezijskim pjevačima i tekstopiscima, uključujući i Ahmada Dhanija, Melly Goeslaw i Titi DJ-a.<ref> Priprema albuma trajala je godinu i pol, uključujući i proces audicija za plesače.<ref> Prema podatcima izdavačke kuće Aquarius Musikindo, album je prodan u 35000 primjeraka prije službenoga objavljivanja. Kasnije je prodan u više od 300000 primjeraka.<ref> Agnez Mo je za album osvojila tri nagrade i primila deset nominacija na glazbenom fetivalu „Anugerah Musik Indonezija” 2004. godine - najvećoj dodjeli glazbenih nagrada u Indoneziji. To su: Nagrada za najbolju pop pjevačicu za pjesmu „Jera”, najbolju plesačku izvedbu za pjesmu „Bilang Saja” te za najbolji duet (suradnja s Ahmadom Dhanijem) za pjesmu „Cinta Mati”.<ref> Također je osvojila singapursku nagradu „Anugerah Planet Muzik” 2004. godine za najbolju mladu pjevačicu. Mnogi su je mediji zbog uspjeha u ranoj dobi prozvali „mladom divom”. U tome trenutku, njezina se popularnost počinje širiti i na međunarodno tržište.